Dzsenifer Marozsán

Dzsenifer Marozsán (født 18. april 1992 i Budapest, Ungarn) er en tysk fodboldspiller, der spiller for Olympique Lyon i Frankrig og er anfører for Tysklands landshold. Hun har tidligere spillet for 1. FC Saarbrücken og 1. FFC Frankfurt i Tysklands Frauen Bundesliga.

Karriere

Klub 
Marozsán var som ganske ung et kæmpetalent, der blev sammenlignet med en af Tysklands allerstørste kvindelige spillere, Birgit Prinz. Efter at have spillet på drengehold kom hun i 2007 som blot femtenårig til at spille for Saarbrückens kvinder i Bundesligaen som den yngste nogensinde.

I 2009 skiftede hun til 1. FFC Frankfurt, hvor hun var med til at vinde tyske pokalturnering i 2011 og 2014 samt Champions League i 2015. I finalen sikrede en aflevering fra Marozsán til Mandy Islacker kort inden kampens afslutning sejren til Frankfurt.

I 2016 flyttede hun til Frankrig for at spille for Olympique Lyon. Skiftet gjorde hende til den bedst aflønnede kvindelige tyske fodboldspiller. Allerede i sin første sæson her vandt hun såvel mesterskabet, pokalturneringen og Champions League, lige som hun blev valgt som bedste spiller i den franske liga. Hun fik forlænget sin kontrakt, så den løber til 2023, men efter afslutningen af 2020-2021-sæsonen blev hun udlejet for et halvt år til den amerikanske klub OL Reign.

Landshold 
Hun har spillet for Tyskland på alle niveauer. Hun fik debut på A-landsholdet i oktober 2010 i en venskabskamp mod . Det første landsholdsmål som senior scorede hun i en EM-kvalifikationskamp mod  i februar 2012.

Hun kom med i den tyske trup til EM-slutrunden 2013, og hun fik spilletid i alle kampene og scorede blandt andet kampens eneste mål i semifinalen mod , inden hun var med i finalen, som Tyskland vandt 1-0 over . Marozsán blev efterfølgende udpeget til all-star-holdet ved turneringen.

Hun var igen med i den tyske trup til VM-slutrunden 2015, hvor Tyskland i semifinalen blev besejret af  0-2 og derpå tabte kampen om bronze mod England med 0-1. Her spillede hun fem af kampene. Hendes mål i ottendedelsfinalen mod Sverige blev efterfølgende valgt som månedens mål af tv-stationen ARD.

Ved OL 2016 i Rio de Janeiro var Marozsán nok engang med i den tyske trup, hvor tyskerne akkurat gik videre fra indledende runde, idet blot ét mål gjorde, at de var bedre end . Herefter vandt de 1-0 over  i kvartfinalen og 2-0 over  i semifinalen, inden de sikrede sig guldmedaljerne med en 2-1-sejr over  i finalen. Marozsán scorede i finalen det ene mål og skød det frispark, der ramte stolpen og derpå via svenske Linda Sembrant gik i mål.

I efteråret 2016 blev Marozsán udpeget som ny anfører på det tyske landshold. HUn blev i kåret som bedste kvindelige fodboldspiller i 2018-19-sæsonen for tredje sæson i træk. Hun spillede sin landskamp nummer 100 i september 2020, da hun blev skiftet ind i en kamp mod .

Privatliv 
Marozsán er født i Ungarn, men flyttede med sin familie til Tyskland i 1996, da hendes far, János Marozsán, der selv var fodboldspiller, havde skrevet kontrakt med 1. FC Saarbrücken. Da Tysklands fodboldforbund så, at Dzsenifer Marozsán var et stort talent, pressede de på i en proces, for at hun kunne få tysk statsborgerskab, så hun kunne spille på de tyske landshold. Mens hun stadig var under atten år, fik hun sammen med hele familien tysk statsborgerskab.

I sommeren 2018 blev hun ramt af en lungeemboli, der kostede hende en længere pause fra fodbolden.

Hæder

1. FC Saarbrücken 
 2. Bundesliga: Vinder 2008–09
 Frauen DFB Pokal: Toer 2007–08

FFC Frankfurt 
 UEFA Women's Champions League: Toere 2011–12, Vinder 2014–15
 DFB Pokal: Vinder 2010–2011, 2013–2014

Olympique Lyon 
 Division 1 Féminine: Vinder 2016–17
 Coupe de France Féminine: Vinder 2017
 UEFA Women's Champions League: Vinder 2016–17

Tyskland 
 U-17 EM i fodbold: Vinder 2008
 U-20 VM i fodbold: Vinder 2010
 EM i fodbold for kvinder: Vinder 2013
 Sommer-OL: Guldmedalje, 2016
 Algarve Cup: Vinder 2012, 2014

Individuel 
 FIFA U-17 Women's World Cup Silver Ball: 2008
 FIFA U-17 Women's World Cup Golden Shoe: 2008
 U-17 EM i fodbold: Topscorer 2008
 Fritz Walter Medal: Bronze 2009
 U-20 VM i fodbold Golden Ball: 2012
 EM i fodbold for kvinder All-Star hold: 2013
 Algarve Cup Most Valuable Player: 2014
 UEFA Best Women's Player in Europe Award 3. plads: 2015, 2016
 FIFA Women's World Player of the Year Nomineret: 2016
 IFFHS Verdens bedste kvindelige playmaker: 2016
 FIFPro: FIFA FIFPro World XI 2016
 UNFP Female Player of the Year: Winner 2016–17
 Division 1 Féminine Årets FIFPro XI: 2016–17
 Årets kvindelige fodboldspiller i Tyskland: 2017, 2018 og 2019

Referencer

Eksterne henvisninger 
 

Kvindelige fodboldlandsholdsspillere fra Tyskland
Medaljevindere fra Tyskland ved sommer-OL 2016
Olympiske mestre fra Tyskland